יעקב ישראל סטל

יעקב ישראל סְטַל (נולד בי' בניסן ה'תשל"ז, בנתניה) הוא חוקר חרדי אוטודידקט, העוסק במחקר תורני, בההדרת כתבי ראשונים ובעיקר בתורתם של חסידי אשכנז מחוגו של רבי יהודה החסיד. אף שמחקרו אינו במסגרת אקדמית, נחשב כבר סמכא בתחום זה, לרבות בחוגי האקדמיה.

הוא עוסק גם בחקר ההלכה והמנהג, ובחקר המדרש והפיוט. מחקריו מקיפים ונושאים אופי אנציקלופדי. חבר מערכת כתב העת מכילתא.

== ביוגרפיה ==
יעקב ישראל סטל נולד בי' בניסן ה'תשל"ז לרב שמואל דב סטל, שניהל את מוסדות החינוך 'נתיב אור' בחדרה, ולפייגא חנה בת הרב דוד אברהם יוסף וועג.

בצעירותו התחנך בבני ברק, למד בישיבה קטנה של חסידות צאנז ובישיבה הגדולה באר אברהם של חסידות סלאנים. לאחר נישואיו למד במספר כוללים. כיום הוא לומד בישיבת מיר.

הרב סטל חוקר מנהגים ופיוטים קדומים, בהדגשה על זיהוי מחברים שאינם מוכרים ותכנים שאינם ידועים (באגדה ובהלכה) שנשתמרו בפיוטים קדומים. מחקריו ופיוטים שההדיר מתפרסמים בספריו, לאחר שרבים מהם התפרסמו לראשונה בכתבי עת תורניים: מוריה, ישורון, מכילתא, המעין, ירושתנו, חצי גבורים ועוד, וכן בסדרת חוברות 'סגולה' שמוקדשות למחקריו. נכון לחורף תשפ"ד, יצאו 38 גליונות של 'סגולה'.<ref></ref>

דעתו מקובלת גם בחוגים אקדמיים.

נשוי להינדא לאה לבית בינעט.

== חיבוריו ==
* אוצר לב, בני ברק: תשנ"ז.
* בואו חשבון: הערות והארות בענייני מידות, משקל ונפח שבדברות רבותינו, בני ברק: תשנ"ח.
* [https://www.academia.edu/40550923 נהגו ישראל]: עיונים ובירורים בתולדות המנהג וההלכה - חג הסוכות, ירושלים תש"פ.
* [https://www.academia.edu/36681504 סגולה: עיונים וברורים במנהג והלכה, פיוט, מדרש ואגדה], ירושלים: 2012.

=== ספרי ראשונים בההדרתו ===
* ספר גימטריאות: ביאורים ורמזים על התורה לפי סדר הפרשיות, מוסר וחסידות, דרוש ואגדה, גימטריאות וראשי תיבות ועניינים נוספים, לחד מן קמאי רבינו יהודה החסיד... מכתב יד יחידי שהיה למראה עיני החיד"א בצירוף מבוא, הערות והארות, ביאורים ומפתחות (בשני כרכים). ירושלים, 2004–2005.
* אמרות טהורות חיצוניות ופנימיות: ... בענייני אמונות ודעות וסוד הייחוד בדרך לימוד מתופעות טבע. לחד מן קמאי רבינו יהודה החסיד... מכתב יד יחידי בעולם בצירוף מבוא, הערות והארות, ביאורים ובירורים, מילואים ומפתחות. ירושלים: יפה נוף, תשס"ו.
* ספר קושיות: טעמי מנהגים והלכות, ביאורי פסוקים, פירושי אגדה ומדרשים עלומים בדרך קושיא ותירוץ, לאחד מן הראשונים באשכנז, בן דורם של תלמידי מהר"ם מרוטנבורג... על פי שני כתבי יד בצירוף מבוא, הערות והארות, שינויי נוסחאות ומפתחות. ירושלים, תשס"ז.
* סודי חומש ושאר: מתלמידי רבינו יהודה החסיד, פירושים, גימטריאות ופרפראות על התורה, שיר השירים, איוב ורות... על-פי שני כתבי יד בצירוף מבוא, הערות והארות, שינויי נוסחאות ומפתחות. ירושלים, תשס"ט.
* תשובות רבינו אלעזר מוורמייזא הרוקח: שיר מחורז בהנהגת התשובה ודרכיה, מנוקד, מפורש ומבואר בתוספת מבוא, עיונים ובירורים ומפתחות. ירושלים, 2014.
* דרשות לימי התשובה מבית מדרשם של חסידי אשכנז ע"פ כתב-יד בתוספת מבוא, הערות ומפתחות. ירושלים, 2014.
* גנזי חג הסוכות: אסופת גנזים מתורתם של ראשונים בענייני חג הסוכות היוצאים לראשונה מכתבי יד, מבואות, ביאורים והערות, עיונים ומפתחות. ירושלים, תשע"ח.
*[https://www.academia.edu/38327853 אחר שלישים במועצות אשית]: יוצר לחתן מאת רבינו יצחק ב"ר אלעזר הלוי, רבו של רש"י; עם פירוש לאחד מן הראשונים באשכנז, על פי כמה כתבי יד. ירושלים תשע"ט.
* [https://www.academia.edu/73321715 גנזי תפילין]: אסופת גנזים מתורתם של ראשונים בענייני מצות תפילין, היוצאים לאור ראשונה מכתבי יד, עם מבואות, ביאורים והערות. ירושלים תשפ"א. מהדורה שנייה אדר ראשון תשפ"ב.
*[https://www.academia.edu/70671822 ארבע דרשות נישואין לאחד מחכמי ביזנטיון הקדמונים], ירושלים תשפ"ב.
* [https://www.academia.edu/92606553 תוספות ר' שלמה ב"ר שמואל מווירצבורג] על פירוש רש"י לתורה: (פרשיות בראשית-תולדות), ירושלים תשפ"ג.
* הרב סטל מוציא מדי תקופה גיליון מקוון בשם סגולה, נכון לתשפ"ג יצאו שלושים גיליונות.
=== ספרים בעריכתו ===
סטל הוא חבר מערכת בכתבי העת "חצי גיבורים" ו"מכילתא", כמו כן עורך את כתבי שמואל אשכנזי, ומהם הוציא לאור לעת עתה שלושה ספרים.
* אגרות שמואל: אלף חסר תליסר מכתבי תורה וחכמה, מנהג ואגדה, דקדוקי תורה ודקדוקי ספרים, קלים וחמורים, פתגמים ומשלים ... קבועים כסדר כתיבתם במשך כשבעים שנה / בידי ר' שמואל אשכנזי, שלושה כרכים, ירושלים תשפ"א.
* אלפא ביתא תניתא דשמואל זעירא: פנינים ... מאוצרות הר"ש אשכנזי: אמרות ומכתמים, מאמרים ... משלים ומעשיות, גימטריאות ונוטריקונים, מקורותיהם ומקבילותיהם בסדר א-ב. ירושלים: 2011.
* אסופה: ארבעה מאמרים מאוצרות הר"ש אשכנזי (העלם דבר וטעות סופר; הגונב מן הספר; הרמב"ם כמתרגם מלשון התלמוד ללשון המשנה; מילונות עברית כיצד?), יחד עם הרב אליעזר יהודה בראדט, ירושלים: 2014.

== קישורים חיצוניים ==
עליו
* 
* 
* 
;ממאמריו
* 
* [http://www.daat.ac.il/daat/tfila/iyun/stal-tfila.pdf תפילת נשמות הנפטרים בבית הכנסת], ירושתנו ג (תשס"ט), באתר "דעת".
* [http://www.daat.ac.il/daat/toshba/mechkar/stal-drasha.pdf דרשה לברית מילה לתלמיד רבנו יהודה החסיד], ירושתנו ד (תש"ע), באתר "דעת"
* 
* 
* [http://www.daat.ac.il/daat/tfila/iyun/stal-nishmat.pdf אמירת 'נשמת כל חי' בימות החול ובכל יום: לתולדות מנהג המעמדות בקרב יהודי אשכנז], ירושתנו ה (תשע"א), באתר "דעת".
* 
* 
* 
* [https://www.academia.edu/40653895 'את יי אאמיר סלה']: מערבית ליום שני של סוכות, מוריה לז [ד-ו] (אלול תשע"ט), עמ' ג-יא.
* [https://beinenu.com/sites/default/files/alonim/454_69_80.pdf מנהג אמירת 'פטום הקטורת' בתפילת ערבית ובתפילות נוספות: מנהגי צרפת, פרובאנס ומקומות אחרים], מכילתא א (תש"פ) עמ' 41–112
* [https://beinenu.com/sites/default/files/alonim/454_74_81.pdf 'נצר בני אמונים למען תנצור' השלמה נוספת לספר המשלים של ר' סעיד בן באבשאד], מכילתא ב (תשפ"ב) עמ' 11–24
* 

==הערות שוליים==

קטגוריה:מהדירי ספרות תורנית
קטגוריה:חוקרי יהדות ישראלים
קטגוריה:חוקרי יהדות אשכנז
קטגוריה:חוקרי תפילה ופיוט
קטגוריה:חוקרי הלכה
קטגוריה:חרדים ישראלים
קטגוריה:חוקרי יהדות חרדים
קטגוריה:בוגרי ישיבת צאנז קלויזנבורג - נתניה
קטגוריה:ישראלים שנולדו ב-1977